Gramul de aur s-a scumpit, vineri, cu 33,58 de bani (0,11%), până la o cotaţie de 316,8932 lei, de la 316,5574 lei, cât anunţase Banca Naţională a României (BNR), cu o zi în urmă, înregistrând astfel o nouă valoare-record.
Comparativ cu dolarul, valoarea leului a crescut, moneda americană fiind cotată la 4,5463 lei, în scădere cu 1,69 bani (-0,37%), comparativ cu şedinţa precedentă, când s-a situat la 4,5632 lei.
În schimb, moneda naţională s-a depreciat în raport cu francul elveţian, calculat de BNR la 5,1867 lei, în urcare cu 0,59 bani (0,11%), în comparaţie cu 5,1808 lei, cotaţia anterioară.